Þjónusta og allur aðbúnaður er fyrsta flokks á siglingum um öll heimsins höf , þar á meðal Karíbahafið . Skipi okkar , Oasis of the Seas , var hleypt á flot árið 2009 og sér 2400 manna áhöfn til þess að 5400 farþegar fái notið alls hins besta . Fjölbreytt afþreying og þjónusta er afar margbreytileg og nóg um að vera fyrir alla aldurshópa . Ef allt sem í boði er yrði talið upp yrði listinn allt of langur . Sjón og reynd er sögu ríkari . Flug frá Keflavík til Orlando þar sem lent verður um kvöldmatarbil . Á flugvelli ytra bíður rúta sem ekur hópnum á Florida Hotel & Conference við Florida Mall , vinsælasta hótel íslenskra ferðalanga í Orlando . Frjáls dagur í Orlando Frjáls dagur í Orlando Eftir morgunverð ökum við í þrjá og hálfa klukkustund til Fort Lauderdale hafnarinnar . Farið verður um borð í Oasis of the Seas um hádegisbil en skipið lætur úr höfn kl. 16:30 . Fullkomin dagur á Cococay Bahamas Að morgni fyrsta siglingardags er lagst við akkeri við Cococay eyju einni Bahamaeyja . Samveldi Bahamaeyja nær yfir um 700 eyjar og sandrif í Atlantshafi , skammt undan suðurhluta Flórídafylkis . Talið er að fyrsti áfangastaður Kólumbusar í Nýja heiminum hafi verið eyjan San Salvador en honum leist ekki betur á en svo að hann hélt áfram ferð sinni án þess að lýsa eyjuna spánskt landsvæði . Um miðja 17. öld komu enskir landnemar til eyjanna sem seinna urðu griðastaður sjóræningja en Bretakóngur kastaði eign sinni á klasann árið 1718 . Árið 1973 urðu Bahamaeyjar sjálfstætt ríki innan Breska samveldisins og eru eitt ríkasta ríki Ameríku þar sem ferðaþjónustan stendur undir um 60% landsframleiðslunnar . Hér verður boðið upp á skemmtilegar skoðunarferðir en skipið heldur úr höfn um kl. 15:00 . Næsti viðkomustaður er bærinn Charlotte Amalie á eyjunni St. Thomas en bærinn er höfuðborg ríkjasambands Jómfrúreyja . Þegar Kristófer Kólumbus kom hingað 1493 voru fyrir frumbyggjar en síðar varð hér heimilisfesti fjölda sjóræningja og annara ribbalda , þ.á.m. þeirra kumpána Bláskeggs og Svartskeggs . Í lok 17. aldar hlaut bærinn nafnið Amalienborg í höfuðið á ektakvinnu Kristjáns Danakonungs fimmta . Skipið okkar heldur úr höfn kl. 19:00 . San Juan er höfuðborg Puerto Rico sem er ein af stærstu eyjum í austurhluta Karíbahafsins . Eyjan skartar miklu landslagi , hvítum ströndum , rismiklum fjöllum og regnskógum . Puerto Rico er undir stjórn Bandaríkjanna án þess þó að tilheyra ríkjasambandinu . Puerto Rico-búar mega ferðast og flytjast frjálst til Bandarikjanna en hafa þar hvorki kjörgengi né atkvæðisrétt í kosningum . Það var enginn annar en Kristófer Columbus sem í annarri ferð sinni til nýja heimsins lýsti eyjuna tilheyra Spánarkonungi en þá var eyjan byggð frumbyggjum . Allt fram á 19. öld tilheyrði Puerto Rico spánska ríkinu og er menning eyjaskeggja enn lituð spánskum tónum . Fjöldi Spánverja flutti til Puerto Rico fram eftir 19. öldinni og einnig komu stórir hópar frá Frakklandi , Þýskalandi , Ítalíu og Írlandi , en fyrir voru all margir svartir þrælar . Costa Rica-búar eru þannig fjölþjóðleg blanda og menning þeirra ber þess merki . Árið 1898 keyptu Bandaríkin eyjuna sem var hluti af friðarsamningum í lok spánsk-ameríska stríðsins . Puerto Rico hefur á síðustu árum glímt við mikinn skuldavanda en nýlega ákvað Bandaríkjastjórn að hlaupa að hluta undir bagga . Skipið okkar heldur úr höfn kl. 14:30 . Einungis farþegar Royal Caribbean skipafélagsins komast á þessa fallegu eyju sem hefur að geyma bestu strendur Karíbahafsins . Haitibúar taka á móti okkur með skemmtilegri raggie tónlistinni og einnig á hinum litríka og skemmtilega handverksmarkaði þar sem hægt er að gleyma sér í prúttinu . Starfsmenn skipsins grilla og bjóða upp á máltíð þegar líður á daginn og Labadee iðar af lífi og fjöri . Yndisleg hvít ströndin og ótrýlega blár og hlýr sjórinn dregur alla að sér og engin má sleppa því að dífa tánum í Karíbahafið . Skipið heldur úr höfn kl. 18:00 . Þennan síðasta dag siglingarinnar þjótum við á öldum Karíbahafs í átt til Canaveral höfða , þar sem siglingunni lýkur . Um borð verður frjáls dagskrá . Siglingu lýkur og heimflug Skipið leggst að í Fort Lauderdale kl. 06.15 . og eftir morgunverð er ekið til Orlando á flugvöllinn . Flogið heim klukkan 17:45 og lent í Keflavík kl. 06:00 að morgni 7. desember Verð og dagsetningar Innifalið í verði : Beint flug fram og til baka , flugvallagjöld og skattar , ferðataska og handfarangur , gisting , þjórfé á skipi , skattar og hafnargjöld , skemmtisigling með fullu fæði og afþreyingu í 7 nætur , og allar ferðir milli flugvalla , hótela og skips . Ekki innifalið í verði : Athugið að ekki er boðið upp á fararstjórn , lágmarksþátttaka í þessa ferð er 20 manns . , skoðunarferðir á áfangastöðum skipsins , eða áfengir drykkir .